PÁLYÁZATI FELHÍVÁS

A Magyar Könyvtárosok Egyesülete (MKE) pályázatot hirdet az MKE 48. vándorgyűlésén való részvételre. Az idei rendezvényünkre 2016. július 07. és 09. között Veszprémben kerül sor ”Kapcsolat-Könyvtár - Együttműködés. Felelősséggel a sikeres közösségekért” címmel.

PÁLYÁZAT CÉLJA: hallgatók szakmai konferencián való részvételének támogatása.

PÁLYÁZAT TARTALMA: a nyertes pályázók a vándorgyűlésen való részvétel teljes költségét (részvételi díj, 2 éjszakai szállás, 2 reggeli, 2 ebéd, 1 vacsora, baráti találkozó, utazási költség) nyerhetik el. PÁLYÁZÁSRA JOGOSULTAK KÖRE: nappali, esti, levelező tagozatos, távoktatásban részt vevő; a 30. életévüket be nem töltött informatikus könyvtáros, könyvtárpedagógia-tanár, valamint könyvtárostanár szakos hallgatók.

A PÁLYÁZAT TARTALMI ÉS FORMAI KÖVETELMÉNYEI

1. Formai követelmények: • Egy pályázó egy pályázatot nyújthat be; egy eredeti példányban, valamint az eredetivel teljesen megegyező elektronikus formában (Figyelem: mindkét forma kötelező!) • A pályázati anyagnak a kiírás 2. pontjában felsoroltakat értelemszerűen kell tartalmaznia • A Pályázati adatlap sem tartalmában, sem alakjában nem változtatható (egyoldalas, olvashatóan, hiánytalanul kitöltve) • Hiánypótlásra nincs lehetőség.

2. A pályázatnak tartalmaznia kell: • A kitöltött „Pályázati adatlap”-ot • Azon főiskola/egyetem informatikus könyvtáros, könyvtárpedagógia-tanár, valamint könyvtárostanár szak felelősének, vagy vezető oktatójának ajánlását, amellyel a hallgatónak jogviszonya áll fenn • Az MKE valamely – területi vagy szakmai – szervezetének ajánlását • Esti, levelező, távoktatásban résztvevő pályázók esetében a munkahely ajánlását is. A „Pályázati adatlap” letölthető: http://mke.info.hu/ honlapról és megtalálható a felsőoktatási intézmények Könyvtártudományi Tanszékein is.

A PÁLYÁZAT BEADÁSÁNAK HATÁRIDEJE: 2016. MÁJUS 27. (a postára adás utolsó napja). A pályázatot ajánlott küldeményként kérjük feladni! CÍM: Magyar Könyvtárosok Egyesülete, 1827 Budapest, Budavári Palota "F" épület 439. szoba. A pályázat elektronikus változatát (hallgatónként egy fájlba szerkesztve, a pályázó vezetéknevével megnevezve) a kissg@alpha.dfmk.hu, valamint az mke@oszk.hu címekre kérjük párhuzamosan eljuttatni. Az elektronikus változat beadása szintén kötelező és a nyomtatott verzióval megegyező tartalmú legyen. Az elektronikus dokumentum nagysága ne legyen nagyobb 3 MB-nál, formátuma pedig pdf. A kiírás követelményeinek nem megfelelő, hiányos vagy határidő után érkezett pályázatot nem áll módunkban elbírálni.

A pályázat elbírálásáról a MKE elnöksége által megbízott 3 tagú bizottság dönt, 2016. június 13-ig; döntését nem köteles indokolni és az ellen fellebbezésnek helye nincs. A pályázat elbírálásánál előnyt élveznek azok a hallgatók, akik a MKE-nek 2016-ban, vagy már régebb óta tagjai. A MKE döntéséről – a döntéstől számított 10 napon belül – minden pályázó e-mailben kap értesítést. A nyertes pályázók névsorát a MKE honlapján jelentetjük meg. További információk: MKE titkársága tel.: 06-1-311-8634, e-mail: mke@oszk.hu

Budapest, 2016. május 11. Magyar Könyvtárosok Egyesülete Elnöksége